Jucătoarea română de tenis Sorana Cîrstea s-a oprit în optimile de finală ale turneului WTA 1.000 de la Miami (SUA), fiind învinsă în două seturi, 6-3, 6-2, de americanca Danielle Collins, într-o partidă disputată luni.
Cîrstea (33 ani, 24 WTA), cap de serie numărul 19, s-a înclinat după o oră şi 29 de minute de joc. Ea a primit un cec în valoare de 101.000 dolari şi 120 de puncte WTA pentru accederea în această fază a competiţiei.
Eliminarea de la Miami a însemnat pentru Sorana Cîrstea și despărțirea de buna sa prietenă Sandra Duque, cu care se întâlnește de fiecare dată atunci când evoluează pe tărâm american.
Cele două s-au revăzut cu mare plăcere înainte de Indian Wells. "Prietena meaaaaa", a exclamat Sorana înaintea celor două mari turnee.
Pentru că va reveni în țară pentru a pregăti sezonul european pe zgură, Cîrstea a fost nevoită să se despartă de Sandra cu mesaje emoționante pe Instagram.
"Sunt atât de mândră de tine. Nu ești numai o jucătoare excepțională, ci și o persoană și o prietenă uimitoare. Îmi va fi dor să te am alături", a scris Sandra Duque.
"Săptămâni minunate petrecute împreună cu prietena mea. Pe curând", i-a răspuns Sorana.